**DĖL PRITARIMO TEIKTI PROJEKTO PARAIŠKĄ, DALINAI JĮ FINANSUOTI IR DALYVAUTI PARTNERIO TEISĖMIS**

2020 m. liepos 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos finansų ministro 2018 m. lapkričio 12 d. įsakymu Nr. 1K-389 „Dėl 2014-2021 m. Europos ekonominės erdvės ir Norvegijos finansinių mechanizmų įgyvendinimo Lietuvoje“ ir kvietimo „Vietos kultūrinio verslumo skatinimas“ pagal 2014-2021 m. Europos ekonominės erdvės finansinio mechanizmo programą „Kultūra“ gairėmis pareiškėjams, patvirtintomis viešosios įstaigos Centrinės projektų valdymo agentūros direktoriaus pavaduotojo 2020 m. balandžio 29 d. potvarkiu Nr. DR-20-2-2020-23 „Dėl 2014-2021 m. Europos ekonominės erdvės finansinio mechanizmo programos „Kultūra“ kvietimo „Vietos kultūrinio verslumo skatinimas“ gairių pareiškėjams patvirtinimo“, asociacijos Kriaunų kaimo bendruomenė 2020 m. liepos 9 d. raštu „Dėl pritarimo teikti Kriaunų kaimo bendruomenės projekto „Kriaunų varpas – sėlių žmonėms“ paraišką, dalinio jo finansavimo ir dalyvavimo partnerio teisėmis“, Rokiškio rajono savivaldybės projektų rengimo ir įgyvendinimo koordinavimo grupės 2020 m. liepos 13 d. posėdžio protokolu Nr. 19, Rokiškio rajono savivaldybės taryba n u s p r e n d ž i a:

1. Pritarti teikti asociacijai Kriaunų kaimo bendruomenė projekto „Kriaunų varpas – sėlių žmonėms“ paraišką finansavimui gauti pagal 2014-2021 m. Europos ekonominės erdvės finansinio mechanizmo programos „Kultūra“ kvietimą „Vietos kultūrinio verslumo skatinimas“.

2. Pritarti biudžetinės įstaigos Rokiškio rajono savivaldybės administracijos dalyvavimui partnerio teisėmis asociacijos Kriaunų kaimo bendruomenė projekte „Kriaunų varpas – sėlių žmonėms“.

3. Įsipareigoti asociacijos Kriaunų kaimo bendruomenė projektui „Kriaunų varpas – sėlių žmonėms“ gavus finansavimą iš 2014–2021 m. Europos ekonominės erdvės finansinio mechanizmo programos „Kultūra“ kvietimo „Vietos kultūrinio verslumo skatinimas“ skirti dalinį finansavimą Rokiškio rajono savivaldybės biudžeto lėšomis – iki 3,9 proc. (ne daugiau nei 21,6 tūkst. Eur) tinkamų finansuoti projekto išlaidų.

4. Įgalioti biudžetinės įstaigos Rokiškio rajono savivaldybės administracijos direktorių pasirašyti su projekto „Kriaunų varpas – sėlių žmonėms“ paraiška susijusius dokumentus.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**SPRENDIMO PROJEKTO ,,DĖL PRITARIMO TEIKTI PROJEKTO PARAIŠKĄ, DALINAI JĮ FINANSUOTI IR DALYVAUTI PARTNERIO TEISĖMIS“**

**AIŠKINAMASIS RAŠTAS**

2020-07-15

Rokiškis

 **Parengto sprendimo projekto tikslai ir uždaviniai.** Šiuo sprendimo projektu siūloma pritarti teikti asociacijai Kriaunų kaimo bendruomenė projekto „Kriaunų varpas – sėlių žmonėms“ paraišką finansavimui gauti pagal 2014-2021 m. Europos ekonominės erdvės finansinio mechanizmo programos „Kultūra“ kvietimą „Vietos kultūrinio verslumo skatinimas“, dalyvauti projekte partnerio teisėmis bei numatyti dalinį projekto finansavimą.

 **Šiuo metu esantis teisinis reglamentavimas.**

 Lietuvos Respublikos finansų ministro 2018 m. lapkričio 12 d. įsakymas Nr. 1K-389 „Dėl 2014-2021 m. Europos ekonominės erdvės ir Norvegijos finansinių mechanizmų įgyvendinimo Lietuvoje“ (pakeistas 2020-06-29 Lietuvos Respublikos finansų ministro įsakymu Nr. 1K-191 „Dėl finansų ministro 2018 m. lapkričio 12 d. įsakymo Nr. 1-389 „Dėl 2014-2021 m. Europos ekonominės erdvės ir Norvegijos finansinių mechanizmų įgyvendinimo Lietuvoje“ pakeitimo“);

 Viešosios įstaigos Centrinės projektų valdymo agentūros direktoriaus pavaduotojo 2020 m. balandžio 29 d. potvarkis Nr. DR-20-2-2020-23 „Dėl 2014-2021 m. Europos ekonominės erdvės finansinio mechanizmo programos „Kultūra“ kvietimo „Vietos kultūrinio verslumo skatinimas“ gairių pareiškėjams patvirtinimo.

 **Sprendimo projekto esmė.** VšĮ Centrinė projektų valdymo agentūros paskelbė kvietimą iki 2020-09-30 teikti projektų koncepcijas finansavimui gauti pagal 2014-2021 m. Europos ekonominės erdvės finansinio mechanizmo programos „Kultūra“ kvietimą „Vietos kultūrinio verslumo skatinimas“. Asociacija Kriaunų kaimo bendruomenė planuoja teikti projekto „Kriaunų varpas – sėlių žmonėms“ koncepciją. Jei projekto „Kriaunų varpas – sėlių žmonėms“ koncepcija vertintojų bus atrinkta, Kriaunų kaimo bendruomenė teiks pilną paraišką finansavimui gauti pagal 2014-2021 m. Europos ekonominės erdvės finansinio mechanizmo programos „Kultūra“ kvietimą „Vietos kultūrinio verslumo skatinimas“.

  **Projekto** „Kriaunų varpas – sėlių žmonėms“ **tikslas – gauti finansavimą Kriaunų bažnyčios stogo renovacijai, bokšto atstatymui Kriaunų varpą eksponuoti jame, susiejant gamtinį turizmą su kultūros paveldo objektais, didinant turistų lankomumą Rokiškio krašte.**

 Projekto pareiškėjas – Kriaunų kaimo bendruomenė (privaloma); partneriai – Rokiškio raj. savivaldybės administracija (privaloma); Panevėžio vyskupija (turto savininkas); VŠĮ Projektų valdymo ir mokymo centras (projekto valdymas ir administravimas); partneris iš Norvegijos (už tai gaunami papildomi balai).

 Infrastruktūrinė projekto „Kriaunų varpas – sėlių žmonėms“ dalis: keičiamas visas bažnyčios stogas ir naujas bokštas priekinio fasado viršuje varpui eksponuoti. Apsauga nuo žaibo, priešgaisrinė, saugos instaliacijos. Apšvietimas – vidinis bokštelio ir išorinis, projekcijos (vaizdai) ant priekinio fasado.

 Minkštoji projekto „Kriaunų varpas–sėlių žmonėms“ dalis: seminarai, renginiai, kelionės, administravimas.

|  |  |  |  |
| --- | --- | --- | --- |
|  | **Preliminarus biudžetas**  | kaina su PVM, Eur |  |
| 1. | stogo konstruktyvo statybos/ remonto darbai | 203 000,00 |  |
| 2. | prekės ir paslaugos: |  |  |
|  | *projektavimas ir techninė priežiūra* | 6 000,00 |  |
|  | *statybos darbų sąmatos ekspertizė* | 2 000,00 |  |
|  | *vaizdo ir garso įrangos instaliacija* | 22 000,00 |  |
|  | *Informaciniai, mokomieji seminarai ir konferencijos (30)* | 51 000,00 |  |
| 3. | Komandiruotės ir kelionės | 12 500,00 |
| 4. | Darbo užmokestis (DU) projektą vykdantiems asmenims (36 mėn. x 5 asmenys) | 172 800,00 |
| 5. | Netiesioginės išlaidos (15 proc. nuo DU) | 25 920,00 |
| 6. | Projekto viešinimas |  |  |
|  | *3 informaciniai renginiai* | 6 000,00 |  |
|  | *stendas (1)* | 700,00 |  |
|  | *atminimo lenta* | 300,00 |  |
| 7. | projekto administravimas | 50 222,00 |
|  | **IŠ VISO biudžetas, iš jų:** | **552 442,00 Eur** |  |
|  | ***Pareiškėjo nuosavas įnašas (10 proc. nuo bendros projekto vertės)*** |  **55 244,20 Eur** |  |

 **Pareiškėjo nuosavo įnašo (55 244,20 Eur) išdėstymas:**

Kriaunų kaimo bendruomenė dalį įnašo – 16 715,00 Eur dengs natūra – savanoriškais darbais.

 Rokiškio savivaldybės prisidėjimas**:** 4844,00 Eur, papildomai dengiamas ir bendruomenės (16 715,00 Eur) indėlis. Iš viso – 21 559,00 Eur.

 Panevėžio vyskupija – 1250,00 Eur

 VšĮ Projektų valdymo ir mokymo centras – 15 720,20 Eur.

 **Galimos pasekmės, priėmus siūlomą tarybos sprendimo projektą:**

 **teigiamos** – kaimo vietovaizdžio tvarkymas padidins ne tik darnią gyvenamosios aplinkos plėtrą, bet ir gyventojų gyvenimo kokybę.

 **neigiamos** – nėra.

 **Kokia sprendimo nauda Rokiškio rajono gyventojams.** Paskatintas turizmo augimas; išaugęs Kriaunų kaimo ir viso rajono gyventojų pasitenkinimas kultūrinėmis paslaugomis; užtikrinta darni ir įvairiapusė savivaldybės plėtra.

 **Finansavimo šaltiniai ir lėšų poreikis**: planuojamos gauti Europos ekonominės erdvės finansinio mechanizmo programos „Kultūra“ lėšos sudarytų apie 497,2 tūkst. Eur, o savivaldybės biudžeto lėšos –21,6 tūkst. Eur, kitų partnerių lėšos – 17,0 tūkst. Eur, dengimas natūra (savanoriškais darbais) – 16,7 tūkst. Eur.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų skyriaus Agnė Grizevičiūtė

vyriausioji specialistė